02/08/2022 | Administración LocalMunicipal
Porto do Son
Modificación das competencias delegadas na Xunta de Goberno Local

Data decreto: ver marxe. D. JOSÉ LUIS OUJO POUSO, Alcalde- Presidente do Concello de Porto do Son, no uso das facultades que lle confire a normativa de réxime local, dita a seguinte resolución: Mediante resolución de alcaldía nº 544/2019, de 1 de xullo, acordouse, entre outros, delegar na Xunta de Goberno Local as seguintes competencias de alcaldía: “./. 4. Outorgar as licenzas urbanísticas, de actividade e de apertura de establecementos nos que se desenvolvan espectáculos públicos e actividades recreativas, así como no seu caso, a toma de razón das comunicacións previas presentadas para a execución de obras e apertura de establecementos./. 7. A Aprobación das liquidacións tributarias que graven os feitos impoñibles descritos no apartado 4º anterior, así como, no seu caso, a súa rectificación e revisión” Posteriormente mediante resolución de alcaldía nº 553/2019, de 7 de xullo de 2019, acórdase delegar na Concelleira delegada de Facenda, Persoal, Administración, Rexeneración de Núcleos rurais e Cambio climático, entre outras, as seguintes atribucións da Alcaldía: “./. As demais facultades relativas á xestión de ingresos tributarios e de dereito público que non sexan competencia do Pleno”. Considerando que para acadar unha maior eficacia e axilidade na tramitación dos expedientes de natureza económica resulta convinte delegar a realización de determinadas atribucións na Concelleira responsable da área de Facenda, Persoal, Administración, Rexeneración de Núcleos Rurais e Cambio Climático ( aprobación de liquidacións de ICIO, liquidacións definitivas de taxas que no seu caso resulten pertinentes,.) deixando unicamente en mans da Xunta de Goberno Local a aprobación das liquidacións tributarias que no seu caso veñan esixidas polas Ordenanzas Fiscais “en unidade de acto cos acordos” de concesión de autorizacións/licenzas pertinentes, e en tanto non se leva a cabo a oportuna e necesaria adaptación das Ordenanzas Fiscais. Vistos os artigos 20.21 e 23 da Lei 7/1985, de 2 de abril, reguladora das bases de réxime local, os artigos 59 e seguintes da Lei 5/1985, de 22 de xullo, de administración local de Galicia, e os artigos 35, 41, 43, 44, 46, 52, 114 e 115 do Real Decreto 2568/1986, de 28 de novembro, polo que se aproba o Regulamento de Organización, funcionamento e réxime xurídico das entidades locais, coa presente RESOLVO: Primeiro: Modificar as competencias delegadas na Xunta de Goberno Local mediante resolución nº 544/2019 de 1 de xullo, quedando redactadas nos seguintes termos: 1º Aprobar a Oferta de Emprego Público con suxeición ao orzamento e ao cadro de persoal aprobados polo Pleno da Corporación, as convocatorias e bases reguladoras dos procesos de selección funcionario e persoal laboral fixo, e as bases reguladoras dos procesos para a provisión de postos de traballo.2º.- O exercicio da potestade disciplinaria en materia de persoal, coas limitacións que prevé a LBRL.3º.- Aprobar os instrumentos de planeamento que desenvolvan o plan xeral cando non lle competa ao Pleno, os instrumentos de xestión urbanística e os proxectos de urbanización.4º.- Outorgar as licenzas urbanísticas, de actividade e de apertura de establecementos nos que se desenvolvan espectáculos públicos e actividades recreativas (a presente delegación non alcanzará as declaracións de caducidade e prórrogas que así se soliciten), así como a toma de razón das comunicacións previas presentadas para a execución de obras e apertura de establecementos.5º.- O recoñecemento e liquidación de obrigas derivadas de compromisos legalmente adquiridos, incluídas as certificacións e liquidacións de contratos.6º.- O recoñecemento e liquidación de obrigas polo procedemento de recoñecemento extraxudicial de crédito cando exista dotación de crédito orzamentario.7º.- Aprobacións das liquidacións tributarias correspondentes ás concesións de licenzas de apertura de establecementos nos que se desenvolvan espectáculos públicos e actividades recreativas.8º.- O inicio e resolución dos expedientes de reposición da legalidade e sancionadores en materia urbanística e medioambiental, para a declaración de ruína dos inmobles e as ordes de execución de obras, agás os actos de instrución dos procedementos respectivos.9º.- A resolución de toda clase de procedementos sancionadores que se tramiten por infraccións graves ou moi graves das ordenanzas municipais e, en xeral, do resto do ordenamento xurídico.10º.- As competencias de contratación respecto dos contratos de toda clase cando o seu valor estimado exceda de 50.000 euros, tratándose de contratos de obras, e de 20.000 euros para os restantes.11º.- A aprobación das convocatorias e bases reguladoras para o outorgamento de toda clase de subvencións en réxime de concorrencia competitiva.12º.- A aprobación de toda clase de convenios de colaboración, de encomendas de xestión ou de natureza patrimonial que non sexan competencia do Pleno da Corporación. Da presente resolución darase conta á Xunta de Goberno Local na vindeira sesión, aos efectos da aceptación das competencias delegadas. Segundo: Publicar a presente resolución no BOP da Coruña e no taboleiro de edictos do Concello. Terceiro: Da traslado da mesma aos Departamentos de Urbanismo, Intervención e Tesourería aos oportunos efectos. Cuarto: Dar conta desta resolución ao Pleno da Corporación na primeira sesión que teña lugar. En Porto do Son, a 28 de xullo de 2022. O Alcalde, José Luís Oujo Pouso.